|  |
| --- |
| Mødedato: 21. maj kl. 08.15-10.00  Mødested Aarhus: Bygning 1611, lokale 121 B  Mødested Emdrup: B8 – kontor B274  Mødeemne: Studienævnsmøde Sundhedsvidenskab  Deltagere:  VIP: Kirsten Beedholm, Annelise Norlyk, Christina Catherine Dahm, Jesper Østergaard Hjortdal, Michael Væth, Thomas Maribo (suppleant),  Studerende (medlemmer): Camilla Kjær (næstformand SFK), Sandra Ileby Rokkedrejer (SFK), Lotte Stentoft Dahl (CUR Aarhus), Camilla Rahbek Lysholm Bruun (CUR Emdrup)  **Studerende (suppleanter):** Christian Haurdahl Jentz (suppleant SFK) Anne Thomasen (suppleant SFK), Kasper Linding Dyrehauge (observatør OPTO)  HE Studier: Helle Bønsøe Nielsen, Mia Schou Johansen, Julie Nøjsen Fallesen  Afbud: Niels Trolle |

**1. Beslutning: Dagsorden**

Godkendelse af dagsorden

**2. Beslutning: Referat**

Godkendelse af referat

Bilag 1. Referat studienævnsmøde 30. april 2019

# 3. Beslutning: Studentersager

## **Sager til behandling**

Der er ingen sager til behandling.

## **Orientering om sager afgjort mellem studienævnsmøder**

Orientering om sager afgjort administrativt eller af studieleder/studienævnsformand mellem studienævnsmøderne.

Bilag 2. Sager siden sidst

**4. Drøftelse: Kursusevaluering E18**

På baggrund af drøftelsen af kursusevaluering på seneste studienævnsmøde bad studienævnet om kommentarer fra de kursusansvarlige på tre kurser på kandidatuddannelsen i optometri og synsvidenskab. Vedhæftet er de indkomne kommentarer.

Bilag 3. Kommentarer fra kursusansvarlige

**5. Drøftelse: Udbudsform på statistik på 2. semester**

På baggrund af midtvejsevalueringen af statistik-kurset på 2. semester fortalte Michael Væth på studienævnsmødet i marts måned (under evt.), at en del af de studerende, der får forelæsningerne videostreamet til Emdrup ikke føler, at de får samme udbytte af kurset som studerende i Aarhus.

Studienævnsnæstformanden har efterfølgende været i dialog med de studerende og studentermedhjælperen i Emdrup og har samlet deres kommentarer i et dokument (bilag 4).

Studienævnet orienteres om de forskellige holdninger og drøfter fordele og ulemper ved den nuværende udbudsform.

Bilag 4. Kommentarer fra studerende i Emdrup

**6. Drøftelse: Studielederberetning 2019**

Forud for statusmødet den 17. juni 2019 skal studieleder udarbejde en skriftlig beretning, som beskriver opfølgning på seneste statusmøde, særlige aktiviteter siden sidst samt refleksion over aktuelle kvalitetsindikatorer og evt. supplerende datamateriale.   
Studielederberetningen skal desuden indeholde studerendes og underviseres refleksion over beretningen.

Studienævnet præsenteres for studielederberetningen og bedes på baggrund heraf komme med kommentarer til/refleksioner over beretningen.

Bilag 5. Udkast til studielederberetning 2019

**7. Beslutning: Master i klinisk sygepleje - forslag til studieordningsændringer og ændringer på studieportal**

Der har været nedsat en tværgående arbejdsgruppe på AU, der har haft til opgave at udarbejde fælles praksis og procedure vedrørende masterprojekter. Arbejdsgruppen har skrevet et forslag (bilag 6) som dog ikke er blevet vedtaget, men som de enkelte studienævn kan lade sig inspirere af (til studienævnets orientering).

Uddannelsesleder og HE Studier har i samarbejde udarbejdet konkrete forslag til ændringer i MKS studieordning og ændringer på MKS studieportal (vedhæftet bilag 7), som studienævnet bedes forholde sig til.

Det indstilles, at studienævnet imødekommer forslagene til studieordningsændringer og ændringer på studieportalen jf. bilag 5.

Bilag 6. Forslag til procedure fra EVU-arbejdsgruppe vedr. omprøve for masterprojekter på AU

Bilag 7. Forslag studieordningsændringer og ændringer på studieportalen for Masteruddannelsen i klinisk sygepleje

**8. Drøftelse: studerendes oplevelser af GDPR-regler og information vedr. GDPR**

Særligt for de studerende på den sundhedsfaglige kandidatuddannelse har der været en del forvirring omkring GDPR-regler i forhold til projektopgaven på 2. semester og specialeopgaven på 4. semester. Studienævnsnæstformanden vil uddybe på mødet.

Studienævnet bedes drøfte, hvad der fremadrettet kan gøres på uddannelserne for at skabe mere klarhed for de studerende omkring GDPR. Eksempelvis om der skal foretages yderligere ift. vejledning og undervisning om GDPR.

**9. Gensidig orientering:**

* 1. **Studienævnsformanden**
  2. **Studienævnsnæstformand**
  3. **Uddannelsesledere**
  4. **HE Studier og studievejledningen**

**10. Eventuelt**